《灵岩七咏 其二 證明龛》
宋代·张雍

不倦千寻谒證明，凭栏下瞰白云生。更期进步孤峰顶，要向如来头上行。

作者简介：（939—1008）德州安德人。太祖开宝六年进士。太宗太平兴国初为推官，以鞫王元吉案不实免官。雍熙初复官，端拱中出为淮南转运使，淳化中为右谏议大夫，出知梓州。王小波、李顺攻城，固守有功，擢给事中。真宗景德中为兵部侍郎、同知审官院。后以尚书右丞致仕。莅事勤恪，然性鄙吝，集会宾佐，粝食而已。在三司置簿籍，有“按前急”、“马前急”、“急中急”之目，颇为时论所诮。